Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 800/12/2202	Galanta, 23.1.2014
EEČ : 2-17-19-2014

U Z N E S E N I E

Trestná vec:	obvinený XXXXX a spol. 
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 30.09.2012 v čase o 03.00 hod. na ulici pred disko barom Kerkira v obci Veľké Úľany, počas konania diskotéky napadli osoby XXXXX, nar. XXXXX, trvale bytom XXXXX, XXXXX, XXXXX, nar. XXXXX, trvale bytom XXXXX, XXXXX a osobu XXXXX, nar. XXXXX, trvale bytom XXXXX, XXXXX a to tým spôsobom, že najprv strhli na zem osobu XXXXX, ktorého na zemi kopali a udierali päsťou do oblasti hlavy a hrudníka a následne napadli osoby XXXXX a XXXXX, ktorý na výkriky XXXXX dobehli na pomoc, kedy XXXXX s kovovým boxerom ich udieral do oblasti hlavy a tváre a následne XXXXX pristúpil k ležiacej osobe XXXXX a nožom mu v oblasti chrbta prerezal tričko a priložil mu uvedený predmet na krk so slovami: ,,Zabijem ťa, povedz mi svoje meno, zabijem ťa“, čím týmto skutkom vznikli zranenia ktoré si vyžiadali lekárske ošetrenie v UPS ambulancii XXXXX u poškodeného XXXXX vybočenie nosovej prepážky a početné opuchy na celom tele, ktoré zranenia si nevyžiadali žiadnu práceneschopnosť, u poškodeného XXXXX narazenie rebra a tržnú ranu v oblasti záhlavia, ktoré zranenia si nevyžiadali žiadnu práceneschopnosť a u poškodeného XXXXX dve tržné rany v oblasti záhlavia, početné opuchy na celom tele a povrchnú reznú ranu o veľkosti 15 cm na chrbte v oblasti ľavej lopatky, ktoré zranenia si vyžiadali práceneschopnosť v období od 01.10.2012 do 14.10.2012 podľa konečnej lekárskej správy,   

lebo je nepochybné, že skutok nespáchal obvinený

Odôvodnenie:
Uznesením povereného príslušníka Obvodného oddelenia PZ v Jelke (ďalej len „poverený príslušník“), sp. zn. ČVS: ORP-XXXXX zo dňa 28.10.2012 bolo podľa § 199 ods. 1 Trestného poriadku začaté trestné stíhanie a uznesením tej istej spisovej značky zo dňa 30.11.2012 bolo podľa § 206 ods. 1 Tr. por. vznesené obvinenie XXXXX a XXXXX pre prečin výtržníctvo podľa § 364 odsek 1 písmeno a), odsek 2 písmeno b) Trestného zákona v jednočinnom súbehu s prečinom ublíženia na zdraví podľa § 156 odsek 1 Trestného zákona spolupáchateľstvom podľa § 20 Trestného zákona, na tom skutkovom základe, ako je uvedené vo výrokovej časti uznesenia.  
             
V priebehu  vyšetrovania boli povereným príslušníkom vykonané nasledovné procesné úkony – výsluchy obvinených XXXXX a XXXXX, poškodených XXXXX, XXXXX, XXXXX, XXXXX, XXXXX, XXXXX, svedkov XXXXX, XXXXX, XXXXX, XXXXX, konfrontácií medzi poškodenými a obvinenými a boli zadovážené aj listinné dôkazy:

	Obvinení XXXXX a XXXXX ohľadom skutku zhodne uviedli, že dňa 29.09.2012 v čase okolo 23.00 hodiny večer prišli do podniku Kerkira v obci Veľké Úľany. Po celý čas sa zdržiavali spoločne v uvedenom podniku, kde sa počas trvania diskotéky s nikým nedostali do konfliktu. Skutok, s ktorým boli oboznámení na začiatku výsluchu registrujú iba od momentu, keď z podniku začali vychádzať osoby pred budovu disko-baru, kde sa už v tom čase nachádzali policajné hliadky, nakoľko pár cudzích osôb sa tam správalo agresívne. Policajti ich museli krotiť. Od príchodu do uvedeného disko-baru až do príchodu policajných hliadok sa celý čas zdržiavali iba vnútri v podniku. O napadnutí osôb XXXXX, XXXXX a XXXXX nič nevedia.

Poškodený XXXXX dňa 25.11.2012 (pred vydaním uznesenia o vznesení obvinenia) k veci vypovedal, že dňa 29.09.2012 sa spolu s bratom XXXXX a kamarátom XXXXX rozhodli, že sa pôjdu zabaviť na diskotéku do disko-baru Kerkira vo Veľkých Úľanoch. Niečo pred treťou hodinou sedel spolu s XXXXX vedľa tanečného parketu, kedy  si všimol ako sa jeho brat háda na tanečnom parkete s XXXXX z Galanty, ktorého pozná z videnia, nakoľko jeho kamarát bol jeho spolužiakom a v minulosti mu ho ukazoval na diskotéke. Ihneď išli aj s XXXXX k nim. Videli ako XXXXX dusil jeho brata XXXXX, prišom sa zahnal, že ho udrie, avšak XXXXX mu v tom zabránil, nakoľko ho stiahol na zem. Po tomto k nim pristúpilo niekoľko biletárov, ktorí všetkých troch vyhodili von z diskotéky. Keď stáli pred diskotékou, z diskotéky vybehli XXXXX a jeho brat XXXXX ešte s dvomi neznámymi osobami a začali kričať meno jeho brata XXXXX, ktorý sa nato zľakol a začal bežať uličkou od diskotéky. Tieto osoby sa rozbehli za ním. Po chvíli počuli ako  XXXXX kričí od bolesti a videli ako leží na zemi a štyri osoby ho bijú a kopú. Obaja strhli tieto osoby z Adriána na zem. Jemu sa vtedy podarilo utiecť preč do bezpečia. Následne ho udrel XXXXX boxerom do zadnej časti hlavy. On hneď padol na zem, kde ho na zemi obaja XXXXX a XXXXX boxovali. Keď ho bili na zemi, všimol si, že aj jeho kamarát XXXXX leží na zemi. Potom všetkom mu XXXXX prerezal tričko nožom v oblasti chrbta a následne priložil pod krk nôž zo slovami: "povedz mi svoje meno zabijem ťa". Podarilo sa mu ho odstrčiť a utiecť do vedľajšej ulice. Keď už boli ďalej od diskotéky vedľa nich prechádzala hliadka polície, ktorá im privolala sanitku. 
	Následne dňa 05.04.2013 (po vznesení obvinenia) bol opätovne vypočutý XXXXX v procesnom postavení poškodeného, ktorý zmenil svoju predchádzajúcu výpoveď a uviedol, že ho napadli neznáme osoby a nie obvinení.
Dňa 14.08.2013 bola medzi poškodeným XXXXX a obvinenými vykonaná konfrontácia za účelom odstránenia rozporov vo výpovediach poškodeného, pričom poškodený pri konfrontácii zotrval na svojich tvrdeniach zo dňa 05.04.2013 a uviedol, že obvinených nepozná a z toho dôvodu ho ani nemohli napadnúť.

Poškodený XXXXX sa ku skutku vyjadril, že dňa 29.09.2012 dorazili na diskotéku Kerkira vo Veľkých Úľanoch niečo po 23.00 hodine. Okolo 03.00 hodiny prechádzal tanečným parketom, keď náhodou ramenom narazil do jemu neznámej osoby. Na to sa ho neznáma osoba spýtala, či má nejaký problém, on mu na to odpovedal, že nemá. Znova sa ho spýtal tú istú otázku a znova mu odpovedal to isté. Na to ho táto osoba chytila odzadu za krk a začala ho dusiť. Zrazu na to mu prišiel na pomoc brat XXXXX a kamarát XXXXX. O chvíľu si všimol, že  XXXXX a osoba, s ktorou sa hádal, ležia na zemi. Vtom k nim pristúpilo viacero biletárov, ktorí ich vyhodili z baru. Celá udalosť pokračovala vonku pred disko-barom, kde z diskotéky vybehli štyri osoby, ktoré kričali jeho meno. On sa rozbehol uličkou od diskotéky, no tieto osoby ho dobehli a zhodili na zem a začali ho kopať. Zrazu ich z neho niekto zhodil, tak odtiaľ utiekol. Asi po štvrť hodine stretol vo vedľajšej ulici svojho brata XXXXX a kamaráta XXXXX, ktorý boli celý zakrvavený. Vtedy sa dozvedel, že oni mu pomohli utiecť, nakoľko mu tam dobehli pomôcť a zhodili z neho útočníkov. Ako tam stáli, prechádzala okolo  policajná hliadka, ktorá im privolala sanitku.
Dňa 14.08.2013 bola medzi poškodeným XXXXX a obvinenými vykonaná konfrontácia, pričom poškodený pri konfrontácii zotrval na svojich tvrdeniach a uviedol, že obvinených nepozná a z toho dôvodu ho ani nemohli napadnúť.
Poškodený XXXXX dňa 25.11.2012 (pred vydaním uznesenia o vznesení obvinenia) k veci uviedol, že dňa 29.09.2012 v čase o 23:30 prišiel s kamarátmi XXXXX a XXXXX na diskotéku do disko-baru Kerkira vo Veľkých Úľanoch. Niečo po pol druhej ráno dňa 30.09.2012  sedel spolu s XXXXX pri stole, odkiaľ sledovali tanečný parket, pričom si všimli, že XXXXX sa hádal na tanečnom parkete s XXXXX z Galanty. Na to k nim pribehli aj oni. On stiahol na zem XXXXX, ktorý sa snažil udrieť XXXXX. Na to k nim pristúpilo viacero biletárov, ktorí ich vypratali von z uvedeného baru na ulicu. Keď už boli vonku, XXXXX sa rozbehol preč od diskotéky, nakoľko z diskotéky vyšli von XXXXX, XXXXX a jeho kamaráti a začali kričať po XXXXX, ktorý sa zľakol. Oni sa rozbehli za ním. Po chvíli začuli krik XXXXX na čo sa tam rozbehli. Už z diaľky videli ako XXXXX leží na zemi a štyria ho bijú a kopú. Obaja strhli tieto osoby z XXXXX na zem. Keď ležal na zemi, zrazu zo všetkých strán ho začali kopať a biť. Dostal pár rán boxerom do oblasti hlavy a zátylku. Kto ho bil, nevidel, lebo si chránil tvár a hlavu. Keď ich prestali biť, pristúpil k XXXXX XXXXX ako ležal na zemi a nožom mu rozrezal na chrbte tričko a priložil mu na krk nôž a začal naňho kričať slovami „zabijem ťa, povedz mi svoje meno, zabijem ťa". Michaelovi sa podarilo ho odstrčiť a utiekli spolu do vedľajšej ulice. Následne na to stretli hliadku polície, ktorá s nimi počkala až do príchodu sanitky. 
Následne dňa 06.04.2013 (po vznesení obvinenia) bol opätovne vypočutý XXXXX v procesnom postavení poškodeného, ktorý zmenil svoju predchádzajúcu výpoveď a uviedol, že ho napadli neznáme osoby a nie obvinení.
Dňa 14.08.2013 bola medzi poškodeným XXXXX a obvinenými vykonaná konfrontácia za účelom odstránenia rozporov vo výpovediach poškodeného, pričom poškodený pri konfrontácii zotrval na svojich tvrdeniach zo dňa 06.04.2013 a uviedol, že obvinených pozná iba z videnia, ale obvinení ho v inkriminovaný deň nenapadli.  

K veci bola vypočutá aj splnomocnenkyňa poškodenej Sociálnej poisťovne XXXXX, ktorá uviedla, že Sociálna poisťovňa, pobočka XXXXX si uplatňuje svoj nárok na náhradu škody v trestnom konaní a pripája sa k trestnému konaniu.
Zo zápisnice o výsluchu splnomocnenkyne poškodenej Všeobecnej zdravotnej poisťovne XXXXX vyplýva, že poškodená spoločnosť sa k  náhrade spôsobenej škody pripája v plnej výške.

V procesnom postavení poškodeného bol vypočutý zamestnávateľ poškodeného XXXXX, XXXXX, ktorý uviedol, že nežiada  nahradiť žiadnu škodu, ktorú vyplatil v podobe nemocenských dávok.

Ďalej boli k veci vypočutí v procesnom postavení svedka zasahujúci policajti Obvodného oddelenia v Jelke, XXXXX a XXXXX, ktorí vo svojich výpovediach zo dňa 12.05.2013 zhodne uviedli, že dňa 29.09.2012 v čase od 19:00 hod. do 07:00 hod. dňa 30.09.2012 vykonávali hliadkovú službu v obci Veľké Úľany, pretože v uvedenej obci sa konala diskotéka v podniku Kerkira. Počas hliadkovania ich zastavili tri osoby mužského pohlavia, ktoré im uviedli, že boli napadnutí neznámymi osobami. Z uvedeného dôvodu pre nich privolali rýchlu zdravotnícku pomoc, ktorá ich ošetrila a dve osoby prevzala do nemocnice. Následne dorazila na  miesto činu poriadková služba obce Veľké Úľany s ktorou sa presunuli do podniku Kerkira, aby mohli zistiť totožnosť útočníkov. Po vyťažení prevádzkovateľa a usporiadateľskej služby zistili, že v podniku nedošlo k žiadnej bitke alebo napadnutiu. Na záver svedkovia uviedli, že v čase, keď ich zastavili napadnuté osoby, nevedeli povedať kto ich napadol. 

XXXXX bol k veci dňa 22.04.2013 vypočutý v procesnom postavení svedka a uviedol, že dňa 30.09.2012 v čase okolo 03:00 hod. sa nachádzal pred disko-barom Kerkira vo Veľkých Úľanoch, pričom ako tam stál, videl vybehnúť viacero osôb z diskotéky. Behali smerom k hlavnej ceste a neustále po sebe kričali, ale potom ich stratil z dohľadu, lebo bola tma. Svedok na konci svojho výsluchu uviedol, že uvedené osoby nepozná.

K veci bol vypočutý v procesnom postavení svedka XXXXX, prevádzkovateľ reštaurácie Kerkira v obci Veľké Úľany, ktorý uviedol, že dňa 29.09.2012 sa v priestoroch jeho reštaurácie konala kultúrno-spoločenská akcia, počas ktorej nezaregistroval žiadne narušenie verejného poriadku. Na zabezpečenie bezpečnosti akcie mal objednanú súkromnú bezpečnostnú službu, ale vzhľadom na to, že už od inkriminovanej udalosti ubehlo veľa času, nevedel preukázať o ktorú konkrétnu službu išlo, nakoľko pracovali iba na dohodu a neviedol žiadnu evidenciu.

Do vyšetrovacieho spisu boli zabezpečené vypracované výstupy z informačných systémov spoločnosti Slovak Telekom, a.s. ako aj úradné záznamy zasahujúcich policajtov a lekárske správy ohľadom zranení poškodených. Z lekárskych správ sa potvrdilo, že poškodení boli napadnutí a týmto skutkom vznikli zranenia u poškodeného: XXXXX a to vybočenie nosovej prepážky a početné opuchy na celom tele, ktoré zranenia si nevyžiadali žiadnu práceneschopnosť, u poškodeného XXXXX a to narazenie rebra a tržná rana v oblasti záhlavia, ktoré zranenia si nevyžiadali žiadnu práceneschopnosť, u poškodeného XXXXX a to dve tržné rany v oblasti záhlavia, početné opuchy na celom tele a povrchnú reznú ranu o veľkosti 15 cm na chrbte v oblasti ľavej lopatky, ktoré zranenia si vyžiadali práceneschopnosť v období od 01.10.2012 do 14.10.2012. 

V zmysle § 364 odsek 1 písmeno a), odsek 2 písmeno b) Trestného zákona sa prečinu výtržníctva dopustí aj ten, kto sa dopustí slovne alebo fyzicky na mieste verejnosti prístupnom hrubej neslušnosti alebo výtržnosti  najmä tým, že napadne iného a čin spácha závažnejším spôsobom konania.
	
	V zmysle § 156 odsek 1 Trestného zákona sa prečinu ublíženia na zdraví dopustí aj ten, kto inému úmyselne ublíži na zdraví. 
Podľa § 215 ods. 1 písmeno c) Trestného poriadku prokurátor zastaví trestné stíhanie, ak je nepochybné, že skutok nespáchal obvinený. 

V zmysle vykonaného dokazovania  bolo nepochybne zistené a preukázané, že obvinení XXXXX a XXXXX nespáchali skutok, za  ktorý im bolo vznesené obvinenie. Vykonanými konfrontáciami medzi poškodenými XXXXX, XXXXX, XXXXX na jednej strane a obvinenými na strane druhej ako aj výpoveďami poškodených (po vznesení obvinenia), bola jednoznačne vyvrátená skutočnosť, že  osoby obvinených XXXXX a XXXXX sú páchateľmi predmetného skutku a preto niet pochybností ohľadom toho, že by skutok spáchali XXXXX a XXXXX, ale iné doposiaľ  nezistené, resp. neustálené osoby.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hajnalka Lelkesová
prokurátorka